Document ID: /roh_data/filtered/fineweb-2-filterrobots_roh.jsonl.gz/47267

Concept dad e-bike
I dat pli e pli bleras persunas che van cun e-bike, cun velo electric. In motiv è ch’i na dovra tanta cundiziun sco d'ir cun velo. Studentas e students da la scola internaziunala per turistica proponan da crear in concept per e-bikes. En mira èn surtut persunas da 50 onns e dapli ubain famiglias senza uffants.
Tgi che va cun e-bike duess pudair giudair la natira e bunas tschaveras en ustarias ed hotels ed era emprender d’enconuscher ils products regiunals. Ina idea fiss ina tura sin il lai da Pigniu sin ils fastizs dal general Suworow ubain a Sursaissa sin ils fastizs da Carlo Janka. En Surselva datti fin uss 30 staziuns da chargiar il velo electric. Là stuessi era esser pussaivel da pudair prender a tschains in cabel da chargiar.
Ulteriuras propostas
Sper in concept dad e-bike proponan ils students e las studentas era:
- In project è da nizzegiar meglier la resursa aua cun lais, flums ed auals sut il motto «Aua Viva Grischun».
- Ils quatter biros d’infurmaziun da Surselva Turissem duain daventar in lieu d'inscunter per giasts, possessurs d'abitaziuns secundaras ed indigens.
RR novitads 17:00